wickkiey/tamil-wikipedia-chunked huggingface dataset:
# திருச்செந்தூர் தொடருந்து நிலையம்

## வரலாறு

திருநெல்வேலிக்கு இரயில் இணைப்பு கிடைத்ததும், சில்லா வாரிய உறுப்பினராக இருந்த ஆறுமுகநேரி மேல வீடு எசு.பி.பொன்னையா நாடார் திருச்செந்தூரிலிருந்து திருநெல்வேலிகு இரயில் போக்குவரத்தை ஏற்படுத்த முயற்சி எடுக்கத் தொடங்கினார். இவர் முன்னெடுத்த முயற்சிகளைத் தொடர்ந்து, திருநெல்வேலிக்கும் திருச்செந்தூருக்கும் இடையே இரயில் பாதை இணைப்பை நிறுவுவதற்கு ஆதரவாக 1900 ஆம் ஆண்டு அக்டோபர் மாதம் 1 ஆம் தேதி காலனித்துவ அரசு ஒரு தீர்மானம் நிறைவேற்றியது. இதைத் தொடர்ந்து, 1903 ஆம் ஆண்டு மார்ச்சு மாதம் 23 ஆம் தேதியன்று நடைபெற்ற சில்லா வாரியக் கூட்டம் இரு நகரங்களுக்கு இடையே இரயில் பாதை அமைப்பதற்கு ஒப்புதல் அளித்தது. 1903 ஆம் ஆண்டு திருநெல்வேலி மாவட்ட வாரியத்தால் முன்மொழியப்பட்ட இந்த பாதை தென்னிந்திய இரயில்வே நிர்வாகத்தால் 1904 ஆம் ஆண்டு மாவட்ட வாரியத்தின் செலவில் ஆய்வு செய்யப்பட்டது. இதன் நீளம் 37.60 மைல் என்றும் குறுகிய பாதை அமைக்க ரூ 20,52,000 செலவு பிடிக்கும் என்றும் திட்டமிடப்பட்டது. இதன் நிதியுதவிக்கான முன்மொழிவுகள் மாவட்ட வாரியத்திடம் இருந்து எதிர்பார்க்கப்பட்டது. அவர்கள் மாவட்டத்திற்கு இரயில்வே கட்டுமான நிதியை உருவாக்குவதற்காக சிறப்பு வரி விதித்தனர். முதல் இரயில் சேவை 1923 ஆம் ஆண்டு பிப்ரவரி மாதம் 23 ஆம் ஆம் தேதியன்று தொடங்கப்பட்டது.
# திருச்செந்தூர் தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் மதுரை தொடருந்து கோட்ட<nowiki/>த்தில் 15 நிலையங்கள் தேர்ந்தெடுக்கப்பட்டன, திருச்செந்தூர் தொடருந்து நிலையத்தை புதுப்பிக்கும் பணிக்கு 17.5 கோடி ரூபாய் ஒதுக்கப்பட்டுள்ளது.
# திருச்செந்தூர் தொடருந்து நிலையம்

## நிர்வாகம்

திருச்செந்தூர் தொடருந்து நிலையம் தென்னக இரயில்வே பிரிவைச் சேர்ந்த மதுரை கோட்டத்திற்கு உட்பட்டு இயங்கியது.
# திருச்செந்தூர் தொடருந்து நிலையம்

## சேவைகள்

திருச்செந்தூரிலிருந்து புறப்படும் இரயில் வண்டிகள்:
- திருச்செந்தூர் அதிவிரைவு வண்டி (திருச்செந்தூர்- சென்னை எழும்பூர்)
- பாலக்காடு சந்திப்பு-திருச்செந்தூர் பயணிகள் இரயில் வண்டி (பழனி வழியாக)
- திருநெல்வேலி-திருச்செந்தூர் பயணிகள் இரயில் வண்டி (முன்பதிவு செய்யப்படாதது)
- தூத்துக்குடி-திருச்செந்தூர் பயணிகள் இரயில் வண்டி (முன்பதிவு செய்யப்படவில்லை)
# திருச்செந்தூர் தொடருந்து நிலையம்

## வண்டிகளின் வரிசை

| எண். | பெயர் | புறப்படும் இடம் | சேரும் இடம் | சேவை நாட்கள் | நேரம் | வழித்தடம் |
| --- | --- | --- | --- | --- | --- | --- |
# அரியலூர் கோதண்டராமசாமி கோயில்

**அரியலூர் கோதண்டராமசாமி கோயில்** (*Kodandaramaswamy Temple, Ariyalur*) என்பது தமிழ்நாட்டிலுள்ள அரியலூரில் அமைந்துள்ள வைணவக் கோயிலாகும். இக்கோயிலில் தசாவாதரச் சிற்பங்கள் அமைந்துள்ளன. இங்குள்ள பெருமாள் கோதண்டராமசாமி என அழைக்கப்படுகிறார்.
# அரியலூர் கோதண்டராமசாமி கோயில்

## திருக்கோயில் அமைப்பு

முகப்பைக் கடந்ததும் பலிபீடம், கொடிமரம் தரிசித்து கம்பீரமாக நிற்கும் ஐந்து நிலை கோபுரத்தின் வழியே சென்று கருடனை வணங்கி முன் மண்டபத்தினுள் நுழைந்தால் மண்டபத் தூண்களில் தசாவதாரச் சிற்பங்கள் காணப்படும். இது கோதண்டராமர் கோயில் என்று சொல்லப்பட்டாலும் கருவறையில் ஶ்ரீதேவி பூதேவி உடணுறை வெங்கடாசலபதி மூலவராகவும் உற்சவராகவும் உள்ளனர். அலமேலு மங்கைத் தாயார் தனிச்சன்னதியில் அருள்பாலிக்கிறாள். கோயிலின் பெயருக்கு காரணமான கோதண்டராமர், இனியவளும் இளையவனும் உடனிருக்க அனுமன் திருப்பாதம் பணிய எழிலாகத் தோற்றமளிக்கிறார், மலர் மகளுக்கு மட்டும் தான் இராமாவதாரத்தில் இடம் உண்டு என்றாலும், இங்கே பூமகளுக்கு ஒரு சிறப்பு உண்டு. இங்கே உள்ள ராம விக்ரகம் பூமித்தாயால் சுமந்து தரப்பட்டது என்று நம்பப்படுகிறது.
# அரியலூர் கோதண்டராமசாமி கோயில்

## தொன்மம்

பூமிக்கடியில் புதையுண்ட இக்கோவிலை பெருமாள் தூக்கி நிறுத்தினார் என்றும் ஒரு கதையுண்டு. அதற்கு எடுத்துக்காட்டாக ஆலயக்கருவறை தேர்போன்ற வடிவில் உள்ளது. ஒரே பீடத்திலமைந்த கோதண்டராமர், சீதாதேவி, இலட்சுமணன், அனுமன் சிலைகள் விக்கிரமங்கலம் எனும் ஊரில் பூமிக்கடியிலிருந்து கண்டெடுக்கப்பட்டு பிரதிஷ்டை செய்யப்பட்டது என்று கூறப்படுகிறது. தன்னிகரில்லா தசாவதாரப் பெருமாள்களையும் ஒரே இடத்தில் தரிசிக்கும் நல்வாய்ப்பு அரியலூர் சிறீ கோதண்டராமர் திருக்கோயில் சென்றால் கிடைக்கும்.  
இங்கிருக்கும் சீதை, இராமர், லட்சுமணர் மூர்த்தங்கள் ஆண்டாள், ஆழ்வாராதிகள், தும்பிக்கை ஆழ்வார், ருக்மணி, சத்தியபாமா சமேதராக தனிச்சன்னதியில் அருளும் கிருட்டிணர், அனுமன் சன்னதிகளும் அமைந்துள்ளது.
# அரியலூர் கோதண்டராமசாமி கோயில்

## நேர்த்திக்கடன்

பக்தர்கள் தங்கள் பிரார்த்தனை நிறைவேறியதும் திருமஞ்சனம் செய்தும், துளசி மாலை சார்த்தியும் தங்கள் நேர்த்திக்கடனை செலுத்துகிறார்கள்.
# அரியலூர் கோதண்டராமசாமி கோயில்

## தல பெருமை

இந்த திருத்தலத்தின் சிறப்பு என்னவென்றால் "அரி இல் ஊர்" (அரி+இல்+ஊர், அரி என்பது விஷ்ணுவைக் குறிக்கும். அரி குடிகொண்ட ஊர் எனும் பொருளில் அரி+இல்+ஊர் என்பது அரியலூர் ஆனது). அதாவது அரியாகிய மகாவிஷ்ணுவின் இருப்பிடம் என்பது தான் இந்த ஊரின் பெயருக்குக் காரணம் என்கிறார் உ.வே.சாமிநாதய்யர். அவர் சிறு வயதில் வாழ்ந்ததும் தமிழ் கற்றதும் அதில் ஆர்வம் பெற்றதாக கூறப்படுகிறது. பல்லவ மன்னர்களால் பொ.ஊ. ஆறாம் நூற்றாண்டில் கட்டப்பட்டு சோழர் மற்றும் விஜயநகர மன்னர்களால் புதுப்பிக்கப்பட்ட ஆலயம் இது. ஆறாம் நூற்றாண்டில் கோயில் கட்டப்பட்டதாக வரலாறு சொல்கிறது.  
இங்கே தன் பத்து அவதாரங்களையும் ஒருசேர மண்டபத் தூண்களில் தசாவதாரச் சிற்பங்கள் மூலமாக எழுந்தருளி இராமன் என்றென்றும் அருள்பாலிக்கும் விதமாக அமைந்துள்ளது. சிற்பங்கள் என்று நினைக்கவே இயலாதபடி ஒவ்வொன்றும் நிஜமாகவே எதிரில் இருப்பது போல் தோன்றுகின்றன. அதிலும் தூணில் இருந்தே தோன்றிய நரசிம்மரின் வடிவம்...பயத்தோடு பக்தியையும் ஒருசேர ஏற்படுத்தும்.  
துர்வாசரால் சபிக்கப்பட்ட அம்பரீஷி முனிவர் பெருமாளின் பத்து அவதாரங்களையும் ஒருசேரக் கண்டாலே அவரது சாபம் நீங்கும் என்றும் துர்வாசர் சபித்தார். எனவே அம்பரீஷர் தெற்கு நோக்கிப் புறப்பட்டு அரியலூரில் வந்து கடும்தவத்தில் ஈடுபட்டார். முனிவரின் தவத்தை மெச்சிய பகவான் தசாவதாரக் கோலத்தில் காட்சி தந்து சாபவிமோசனம் அளித்தார் எனப்படுகிறது. கோதண்டராமர் கோவில் தூண்களில், இந்த தசாவதாரக் காட்சிகள் தத்ரூபமாக உள்ளன.  
அவருக்கு எம்பெருமான் காட்சியருளிய தலமாக கருதப்படுகிறது. இன்றும் பறவை வடிவில் இவ்வாலய கோபுரத்தில் அமர்ந்து தேவாதி தேவனை தரிசித்து மகிழ்கிறாராம் அந்த அம்பரீஷி முனிவர். அதனை விளக்கும் விதமாக மண்டபத்தின் எதிர்ப்புறம் கோபுரத்தின் உள்வாயிலின் மேல் பறவை ஒன்றின் சிலையை வடித்து வைத்திருக்கிறார்கள்.  
மேலும் பல்லவர் கால பாணியில் அமைந்த சிங்கமுகத் தூண்கள் இங்கே இருப்பது கோயிலின் காலத்தினை உணர்த்துகிறது. தேர்போன்ற அமைப்பில் இரு குதிரைகள் இழுப்பது போன்ற கருவறை மண்டப அமைப்பு முதலாம் குலோத்துங்க சோழன் காலத்தின் திருக்கோயில் திருத்தி அமைத்து திருப்பணி செய்யப்பட்டிருப்பதை சொல்லாமல் சொல்கிறது. கோயில் பிற்காலத்தில் ஜமீன்தாரர்களாலும் பராமரிக்கப்பட்டு நிர்வகிக்கப்பட்டுள்ளது.
# அரியலூர் கோதண்டராமசாமி கோயில்

## தல பெருமை

### தல வரலாறு

பல்லவ மன்னன் ஒருவன் தான் பெற்ற வெற்றிகளால் இறுமாப்புவுடன் இருந்தான். முதியவர் ஒருவர் போரினால் பெற்ற வெற்றிக்குப் பின், எவ்வளவு துயரங்கள் நிறைந்திருக்கின்றன என்பதை அவனுக்கு எடுத்துச் சொன்னார். களத்தில் ஜெயித்த அவனுக்கு களங்கமும் சேர்ந்திருப்பதை உணர்த்தினார். உண்மை உணர்ந்த மன்னன், தன் பாவங்கள் தீர வழிகாட்ட வேண்டினான். கோதிலா குணத்துடன் வாழ்ந்து காட்டிய ராமபிரானை வணங்கச் சொன்னார் முதியவர். அப்படியே செய்தான் மன்னன். அதற்காக அவன் கட்டியதே இந்தத் திருக்கோயில் என்கிறார்கள்.
# அரியலூர் கோதண்டராமசாமி கோயில்

## திருவிழா

வைகுண்ட ஏகாதசி, புரட்டாசி சனிக்கிழமை, பிரம்மோத்சவம் நடைபெறும்.
# அரியலூர் கோதண்டராமசாமி கோயில்

## தசாவதாரச் சிற்பங்கள்

கோதண்டராமசாமி கோயிலில் உள்ள தசாவதாரச் சிற்பங்கள் மிகவும் புகழ்பெற்றவையாகும். தசாவதாரங்களும் இக்கோயிலில் உள்ள தூண்களில் சிற்பமாக செதுக்கப்பட்டுள்ளன. மச்ச, கூர்ம, கல்கி, கிருஷ்ண, வராக, நரசிம்ம, பரசுராம, ராம, பலராம, வாமன என பத்து அவதாரங்களும் இக்கோயிலில் தசாவதார மண்டபத்தில் சிற்பமாக மிக நேர்த்தியாகக் காட்சியளிக்கின்றன. ஒவ்வொரு அவதாரத்தின் சிற்பங்களும் ஆறு அடி உயரத்திற்கு இருக்கின்றன. இந்த பத்து அவதாரங்களில் நரசிம்ம அவதாரமூர்த்தி, இந்த ஊர் மக்களின் முக்கிய தெய்வமாக விளங்குகிறார். இக்கோயிலில் நரசிம்ம ஜயந்தி உற்சவம் சிறப்பாக நடைபெறுகிறது.
# அரியலூர் கோதண்டராமசாமி கோயில்

## பரமபதவாசல் திறப்பு

இக்கோயிலில் பரமபதவாசல் திறப்பு விழா நடைபெறுகிறது. வைகுண்ட ஏகாதசி திருவிழாவின்போது நாச்சியார் திருக்கோலத்துக்குப் பின், அருள்மிகு கோதண்டராமசாமி, மோகினி அலங்காரத்துடன் எழுந்தருளி, திவ்யரூபதரிசனம் தருகிறார். இதைத்தொடர்ந்து, சுவாமியின் திருவீதியுலா நடைபெறுகிறது. முக்கிய நிகழ்வான பரமபதவாசல் திறப்பின்போது கருவறையிலிருந்து புறப்படும் கோதண்டராமசாமி முன்பகுதி மண்டபத்தில் எழுந்தருளுகிறார். தொடர்ந்து, நம்மாழ்வார் பரமபதவாசல் எதிரே எழுந்தருளிய பின்னர், பரமபதவாசல் திறக்கப்படுகிறது.
# அரியலூர் கோதண்டராமசாமி கோயில்

## குடமுழுக்கு

1995க்குப் பின்னர் இக்கோயிலின் குடமுழுக்கு 28 சூன் 2017 அன்று நடைபெற்றது.
# அன்னே ப்ரோட்ஸ்கி

**அன்னே ப்ரோட்ஸ்கி** (Anne Brodsky) என்பவர் மேரிலாந்தில், பால்டிமோர் கவுண்டி பல்கலைக்கழகத்தில் (UMBC) உளவியல் மற்றும் பாலினம் மற்றும் மகளிர் ஆய்வுகளில் பேராசிரியராக உள்ளார். அவர் பாலினம் மற்றும் மகளிர் ஆய்வுகள் திட்டத்தின் இயக்குனராகவும் உள்ளார். மேலும், "எல்லாம் நம்முடைய வலிமை (With All Our Strength) :ஆப்கானிஸ்தான் பெண்களின் புரட்சி இயக்கம்" என்ற புத்தகத்தை எழுதியுள்ளார்.
# கிரிமியன் போர் ஆராய்ச்சிக் கழகம்

**கிரிமியப் போர் ஆராய்ச்சிக் கழகம்** (*Crimean War Research Society*, CWRS) என்பது 1854-56ல் நடந்த கிரிமியப் போரை ஆராயும் தொழில்முறை மற்றும் துறை சார்பற்ற வரலாற்றாளர்களின் ஒரு சர்வதேச சமூகமாகும். முன்னர் வெளியிடப்படாத அல்லது கிரிமியப் போரைப் பற்றிய தகவல்கள் ஆராய்வில் உள்ள தகவல்கள் பார்வையாளர்களின் கவனத்தை ஈர்க்கும் பொருட்டு, தற்போதைய மற்றும் வருங்கால வரலாற்றாசிரியர்களுக்கு இது கிடைக்கப் பெறச் செய்யப்பட்டது. *The War Correspondent* என்ற ஒரு காலாண்டிதழை இக்கழகம் வெளியிடுகிறது.
# கிரிமியன் போர் ஆராய்ச்சிக் கழகம்

## வரலாறு

இது 1983 ஆம் ஆண்டு லண்டனில் நிறுவப்பட்டது, சமுதாயத்தின் அதை சார்ந்த உறுப்பினர்கள் பெரும்பாலும் விகாரியன் மிலன் சொசைட்டி (VMS) உறுப்பினர்களாக இருந்தனர், அவர் VMS மற்றும் அதன் பத்திரிகை மூலம் கிரிமிய யுத்தத்திற்கு வழங்கியிருந்த தகவல்களில் புகழ்ச்சியால் அதிருப்தி அடைந்தார், பிரிந்து செல்ல முடிவு செய்தார், பிரத்தியேகமாக ஒரு சமூகத்தை அமைத்தார். கிரிமியப் போரில், கிரிமிய போர் ஆராய்ச்சி சங்கம் இதற்காக அர்ப்பணிக்கப்பட்டது. க்ளென் கிறிஸ்டோட்லோவ் (தலைவர் 1983 - 1995), டேவிட் கிளிஃப் (தற்போது 1983 செயலாளர்) மற்றும் ஃபிராங்க் ஹிப்பன் (வெளியீடுகள்) ஆகியோர் நிறுவனர் குழுவில் அடங்குவர். 1984 முதல் 1994 வரை ராட் ராபின்சன் எடுக்கப்பட்ட ஒரு நிலைப்பாடு, பின்னர் லாரன்ஸ் டபிள்யூ. க்ரைடர் (2005 முதல் 2011 வரை), மேஜர் கொலின் ராபின்ஸ் OBE (1994 - 2005) என்பவரால் உருவாக்கப்பட்டது. பின்னர் வெளியீட்டாளர் மத்தேயு ஜே. பிஸ்ஸோ (2011 முதல் 2014 வரை), மற்றும் 2014 லாரன்ஸ் டபிள்யூ கிரைடரில் மீண்டும் உருவாக்கப்பட்டது.  
2014 ஆம் ஆண்டு ஏழு மாத கால இடைவெளியில் த போர் கரஸ்பாண்டண்ட், நிறுவனர் பத்திரிகை வெளியீட்டில், கிரிமிய போர் ஆராய்ச்சி சங்கமானது நிறுவன மாற்றங்களை மேற்கொண்டது, இரண்டு ஆண்டுகளுக்கு முன்னர் பெற்றுள்ள அதன் தொண்டு நிலையைத் தானாக அகற்றியது. டிசம்பர் 2014 ல் முடிவடைந்தது.
# கிரிமியன் போர் ஆராய்ச்சிக் கழகம்

## நோக்கங்கள்

<blockquote>
"போரில் விழுந்தவர்களுக்கும் போரைப் படிப்பதற்கும், கிரிமியாவில் உள்ள நோய்களிலிருந்து வரும் இறப்புகள் மற்றும் பால்டிக் கடற்படை மோதல்கள் போன்ற முக்கிய தலைப்புகளிலிருந்து பிரித்தானிய போன்ற போரின் அம்சங்களைக் கருத்தில் கொண்டு, சேவாஸ்டோபாலில் நச்சு வாயுவை பயன்படுத்துவதை இராணுவம் நிராகரித்தது, மற்றும் பசிபிக் கடற்படை நடவடிக்கைகள்.
அல்மாவின் உயரங்களை அளவிடுவது; லைட் படைப்பிரிவின் பொறுப்பு; சோல்ஜர் போர்; புளோரன்ஸ் நைட்டிங்கேல்; செவஸ்தோபாலின் வீழ்ச்சி; சாதாரண சிப்பாயின் சகிப்புத்தன்மை; பெரிய புயல்; கான்ஸ்டான்டிநோபிள், வியன்னா, பாரிஸ் மற்றும் லண்டனில் உள்ள அரசியல் மோதல்கள்; செய்தித்தாள் அறிக்கை மற்றும் புதிய-திகைப்பூட்டு தந்தி; சீருடைகள் மற்றும் ஆயுதங்கள்; வீரர்கள், மாலுமிகள், முகாமையாளர்கள், பார்வையாளர்கள், வணிகர்கள் மற்றும் அரசியல்வாதிகள்; இராணுவம், தொழில் மற்றும் தெருவில் உள்ள மனிதன் மீதான விளைவு; இவை அனைத்தும் கிரிமியன் போர் ஆராய்ச்சி சங்கத்தால் ஆய்வு செய்யப்படுகின்றன.  
</blockquote>Tஇது சமுதாயத்தின் பத்திரிகை, தி போர் கரோலஸன்டரில், சமூகத்தின் சொந்த உறுப்பினர்கள் சமீபத்திய ஆராய்ச்சிகளின் முடிவுகளைக் வெளியிட்டுள்ளனர், அவர்களில் பலர் சர்வதேச அளவில் புகழ்பெற்ற தொழில்முறை வரலாற்றாளர்களாக உள்ளனர். ஒவ்வொரு ஆண்டும் சங்கம் அதன் பத்திரிகையில் மிகவும் அசல் கட்டுரையில் கேனான் லம்மிஸ் டிராபி என்ற விருதை அளிக்கிறது. கிரிமியப் போரைப் பற்றி சம்பந்தப்பட்ட திட்டங்களுக்கு கழகம் ஆலோசனை வழங்குகிறது; இவை சேனல் ஃபோர்'ஸ் 1997 ஆவணப்படமான கிரிமிய போர் மற்றும் புத்தகங்கள் மற்றும் பத்திரிகைகள் ஆகியவற்றை உள்ளடக்கியிருக்கின்றன.  
கிரியேட்டிவ் போரின் மீதான விளக்கங்கள் மற்றும் அசல் ஆராய்ச்சி கொடுக்கப்பட்டால், சங்கம் மூன்று நாள் ஆண்டு மாநாட்டைக் நடத்தியது. மேலும், தேசிய மற்றும் சர்வதேச ஆராய்ச்சி மற்றும் ஆய்வுகளும் மேற்கொள்ளப்பட்டு வருகின்றன; கிரிமியப் போரின் அசல் போர்க்களங்களையும் நினைவுச் சின்னங்களையும் பார்வையிட கிரிமியாவிற்கு பயணங்கள் மேற்கொள்ளப்பட்டது.  
சமகால வரைபடங்கள் மற்றும் புத்தகங்களின் நகல்கள், இராணுவ அருங்காட்சியகங்களின் உள்ளடக்கங்கள், நூல் விளக்கங்கள், பதக்கம் மற்றும் பிற புத்தகங்கள் சங்கத்தின் உறுப்பினர்களால் எழுதப்பட்ட புத்தகங்கள் பற்றிய தகவல்களையும் உள்ளடக்கிய தகவல்களைப் பற்றிக் கலந்துரையாடுபவர்களுக்கு வெளியீடுகள் மற்றும் ஆவணங்கள் ஆகியவற்றை வெளியிடுகிறது.
# இசுடீவன் ஆல்ஃபோர்டு

**இசுடீவன் ஆல்ஃபோர்டு** (*Stephen Alford*, பிறப்பு: 1970) என்பவர் பிரித்தானிய வரலாற்றாளரும், பேராசிரியரும் ஆவார். இவர் 2012 முதல் லீட்சு பல்கலைக்கழகத்தில் தொடக்ககால நவீன பிரித்தானிய வரலாற்றுத் துறைப் பேராசிரியராகப் பணியாற்றுகிறார். புனித ஆண்ட்ரூசு பல்கலைக்கழகத்தில் படித்துப் பட்டம் பெற்ற இவர், கேம்பிரிச்சுப் பல்கலைக்கழகத்தில் (1997–99) பிரித்தானியக் கல்விக்கழகத்தின் முதுநிலைப் ஆய்வாளராகவும், கேம்பிரிட்சு பிட்சுவில்லியம் கல்லூரியில் இளநிலை ஆய்வாளராகவும் பணியாற்றினார். 1999 முதல் 2012 வரை கேம்பிரிட்சு கிங்சு கல்லூரியில் வரலாற்றுத் துறை ஆய்வாளராகவும் இருந்துள்ளார். 2000 ஆம் ஆண்டு முதல் அரச வரலாற்றியல் கழகத்தில் இணைந்தார்.
# நோய் உருவாக்கம்

**நோய் உருவாக்கம்** (*Pathogenesis*) என்பது நோயியலில் ஒரு நோய்க்கு காரணமானநோய்க்கிருமிஉயிரியல் வழிமுறை மூலம் பரவுவதை குறிக்கும். மேலும் இந்தவார்த்தை நோயின் தோற்றத்தையும் வளர்ச்சியையும் விவரிக்கக்கூடியது. இந்நோய் கடுமையானதாகவோ, நீண்டகாலமாகவோ அல்லது மீண்டும் மீண்டும் வருகிறதா என்பதையும் விவரிக்க முடியும். இந்த வார்த்தை கிரேக்க வார்த்தையான *பாத்தோஸ்* (‘நோய்’) மற்றும் *ஜெனிசிஸ்* (‘உருவாக்கம்’) என்ற வார்த்தையிலிருந்து உருவானது.
# நோய் உருவாக்கம்

## விளக்கம்

நுண்ணுயிர் நோய்த்தொற்று, வீக்கம், புற்று நோய் மற்றும்திசு முறிவு ஆகியவை நோய் உருவாக்க வகைகள் ஆகும். உதாரணமாக பாக்டீரியா நோய் உருவாக்கத்தில் எந்தபாக்டீரியா நோய்த்தொற்றை தோற்றுவித்து உடல்நலக்குறைவை ஏற்படுத்தும் என்பதை குறிக்கும்வழிமுறையாகும்.  
பெரும்பாலான நோய்கள் பல்வேறு செயல்முறைகளால் ஏற்படுகின்றன. உதாரணமாக, சில புற்றுநோய்கள் நோயெதிர்ப்பு மண்டலத்தின் செயலிழப்பினால் ஏற்படுகின்றன (நோய் எதிர்ப்புத் திறன் ஒடுக்கத்தால் விளையும்தோல் புற்றுநோய்கள் மற்றும் சிறுநீரக மாற்று அறுவை சிகிச்சைக்கு பிறகு ஏற்படும்லிம்போமாக்கள்).  
சில அடிப்படைக் காரணங்களால் உருவாகும்ஒரு நோயைக் (அல்லது நிலை) கட்டுப்படுத்துவதன் மூலம்நோயைத்தடுக்கலாம். பெரும்பாலும் நோய்ப்பரவலியல் உற்றுநோக்கலில் நோய்க்குறியியல் இணைப்பானது நோய்க்கும் அதற்கான காரணத்திற்கும் இடையேயான  முக்கிய காரணியானது. ஆய்வுகளில் அடையாளம் காணப்பட்டது. மூலக்கூறு நோய்ப்பரவலியலில் நேரடியாக தொற்றுநோயியல் அணுகுமுறை ஒருங்கிணைக்கப்படலாம். மூலக்கூறு நோய்ப்பரவலியல் தொற்று நோய் உருவாக்கத்துடன் சாத்தியமான ஆபத்து காரணியை இணைப்பதன் மூலம் நோய்க்கிருமி மற்றும் காரணியை மதிப்பிடுவதற்கு உதவுகிறது. இவ்வாறு, மூலக்கூறு நோய்ப்பரவலியல் சாதாரண காரணங்களை முந்தியுள்ளது.
# எஞ்சிய மதிப்பு

**எஞ்சிய மதிப்பு** (Residual value) என்பது ஒரு செயல்பாட்டின் அங்கத்தினர்களில் ஒன்றாகும். இது ஒரு நல்ல எதிர்கால மதிப்பை நாணய அடிப்படையில் முழுமையான மதிப்பின் அடிப்படையில் விவரிக்கிறது மற்றும் உருப்படியை புதியதாக இருக்கும்போது சில சமயங்களில் தொடக்க விலையில் ஒரு சதவீதமாக சுருக்கப்பட்டுள்ளது.
உதாரணம்: ஒரு கார் இன்று $ 20,000 பட்டியலிடப்பட்ட விலையில் விற்கப்படுகிறது. 36 மாதங்கள் மற்றும் 50,000 மைல்களின் பயன்பாட்டிற்கு பிறகு அதன் மதிப்பு $ 10,000 அல்லது 50% என வரையறுக்கப்படுகிறது. வட்டி விதிக்கப்படும் வரவு செலவுத் தொகை, இதன் மதிப்பு $ 20,000 தற்போதைய மதிப்பில் $ 10,000 மதிப்புடையது.  
எஞ்சிய மதிப்புகள், ஒப்பந்தங்கள் மூடிய ஒப்பந்தங்கள் அல்லது திறந்த ஒப்பந்தங்களின் அடிப்படையில் ஒப்பந்தம் செய்யப்படுகின்றன.  
கணக்கீட்டில், எஞ்சிய மதிப்பு என்பது காப்புரிமை மதிப்புக்கான மற்றொரு பெயர், சொத்துக்களின் மீதமுள்ள மதிப்பு முழுமையாகக் குறைக்கப்படுகிறது..  
மீதமுள்ள மதிப்பு அதன் மதிப்பை அடிப்படையாகக் கொண்டு அடிப்படை விலையில் இருந்து பெறப்படுகிறது, இது தேய்மானத்திற்கு பிறகு கணக்கிடப்படுகிறது.  
எஞ்சிய மதிப்புகள் பல காரணிகளைப் பயன்படுத்தி கணக்கிடப்படுகின்றன, பொதுவாக ஒரு கால அளவிற்கான வாகன மதிப்பு மற்றும் மைலேஜ் தேவை என்பது கணக்கீட்டின் ஆரம்ப புள்ளியாகும், தொடர்ந்து காலநிலை, மாதாந்திர சரிசெய்தல், வாழ்க்கைச் சுழற்சி மற்றும் அகற்றல் செயல்திறன் ஆகியவை ஆகும். எஞ்சிய மதிப்புகள் அமைக்கும் குத்தகை நிறுவனம், எஞ்சிய மதிப்பை இறுதி மதிப்பை அமைக்க கணக்கிடலில் சரிசெய்தல் காரணிகளை செருகுவதற்கான தங்கள் சொந்த வரலாற்று தகவலைப் பயன்படுத்தும்.  
கணக்கியலில், அதன் பயனுள்ள வாழ்க்கை முடிவுக்கு வந்த பிறகு ஒரு சொத்துக்களை அகற்றும் போது ஒரு நிறுவனம் பெறும் மதிப்பீட்டு மதிப்பாக வரையறுக்கப்பட்ட மதிப்பை வரையறுக்க முடியும். இதைச் செய்யும் போது, சொத்துக்களை அகற்றுவதற்கான செலவுகள் குறைக்கப்பட வேண்டும்.  
எஞ்சிய மதிப்பு கணக்கிட சூத்திரம் பின்வருமாறு அடுத்த எடுத்துக்காட்டாக காணலாம்:  
ஒரு நிறுவனம் 20,000 யூரோக்களை வாங்கிய ஒரு இயந்திரத்தை சொந்தமாகக் கொண்டுள்ளது. இந்த இயந்திரம் ஐந்து ஆண்டுகளுக்கு ஒரு பயனுள்ள வாழ்வைக் கொண்டுள்ளது. நிறுவனம் இப்போது இயந்திரம் விற்கும் என்றால் அது கையகப்படுத்தல் விலை 10% மீட்க முடியும் என்று தெரிகிறது.  
எனவே, எஞ்சிய மதிப்பு இருக்கும்:  
எஞ்சிய மதிப்பு =10%*(20000)=2000
# ஹுமாயூன் கபீர்

ஹமாயூன் கபீர் ஒரு பெங்காலி எழுத்தாளர் மற்றும் அரசியல்வாதி ஆவார்.கபீர் வங்காளத்தில் பரிதாபூர் மாட்டத்தில் உள்ள மாவட்டத்தில் கொமர்பூர் என்ற கிராமத்தில் பிப்ரவரி 22,1906-ல் பிறந்தார். இவருடைய தந்தை கான் பகதூர் கபீருதீன் அகமது ஆவார். இவர் வங்காளத்தில் துணை நீதிபதியாக இருந்தார்.
# ஹுமாயூன் கபீர்

## கல்வி[தொகு]

கபீர் 1922-ல் நடத்தப்பட்ட மெட்ரிகுலேசன் தேர்வில் முதல் வகுப்பில் தேர்ச்சி பெற்றார்.இவர் கல்கத்தாவில் உள்ள பிரசிடென்சி கல்லூரியில் கலைப்பிரிவில் இடைநிலைக் கல்வியை முடித்தார்.பிறகு கல்கத்தா பல்கலைக்கழகத்தில் பி.எ., மற்றும் எம்.எ., ஆங்கிலம் முதல் வகுப்பில் தேர்ச்சி பெற்றார்.இவர் இங்கிலாந்தில் உள்ள ஆக்ஸ்ஃபோர்டு-ல் உள்ள எக்ஸ்டர் கல்லூரியில் கல்வி உதவித் தொகை பெற்றார்.ஆக்ஸ்ஃபோர்டு பல்கலைக்கழகத்தில் நவீன இலக்கியங்களான தத்துவம்,அரசியல் அறிவியல்,பொருளாதாரம் ஆகியவறை 1931-ல் முதல் வகுப்பில் தேர்ச்சிபெற்றார்.
# ஹுமாயூன் கபீர்

## வாழ்க்கைப்போக்கு

ஹுமாயூன் கபீர்,1932-ல் புதிதாக உருவாக்கப்பட்ட ஆந்திரா பல்கலைக்கழகத்தில் விரிவுரையாளராகப் பணியாற்ற சர்வபள்ளி ராதாகிருஷ்ணனால் அழைக்கப்பட்டார்.பிறகு,டெல்லியில்லுள்ள பல்கலைக்கழக மானியக் குழுவில் இணைக் கல்வி ஆலோசகராகவும்,கல்விச் செயலராகவும் மற்றும் பல்கலைக்கழக மானியக் குழுவின் தலைவராகவும் பணியாற்றினார்.இவர் விமானப்போக்குவரத்துத்துறை அமைச்சராகவும்,கல்வி அமைச்சராக இருமுறையும், ஜவஹர்லால் நேரு மற்றும் லால் பகதூர் சாஸ்த்ரி பிரதம மந்திரியாக இருந்தபோது பணியாற்றினார்.மேலும் இவர் அறிவியல் ஆராய்ச்சி மற்றும் கலாச்சார மற்றும் பண்பாட்டுத் துறை அமைச்சராகவும் இருந்தார்.1965-ல் இந்திரா காந்தி அவர்களால் மதராஸ் மாகாணத்தின் ஆளுநராக நியமிக்கப்பட்டார்.ஆனால் கபூர் அதனை மறுத்துவிட்டார்.1956-லிருந்து 1962 வரை மாநிலங்களவை உறுப்பினராகவும்,1962-லிருந்து 1969 வரை மக்களவை உறுப்பினராகவும்,வங்காளத்தில் உள்ள பசிர்கட் தொகுதியிலிருந்து தேர்ந்தெடுக்கப்பட்டார்.
# ஹுமாயூன் கபீர்

## இலக்கியப் படைப்புகள்

ஹமாயூன் கபீர், மெளலானா அப்துல்கலாம் ஆசாத்தின் வாழ்க்கை வரலாறான "இந்தியா வின்ஸ் ஃப்ரீடம்"( India wins freedom" என்ற புத்தகத்தின் பதிப்பாசிாியர் ஆவார். மெளலானா ஆசாத் தனது வாழ்க்கை வரலாற்றை கபீாிடம் உருது மொழியில் எடுத்துரைத்தார். கபீர் அதனை ஆங்கிலத்தில் மொழி பெயர்த்தார். பன்னாட்டு கல்வி, அறிவியல் , கலாச்சாரம் மற்றும் பண்பாட்டு நிறுவனம் 1950-ல் வெளிவந்த "தி ரேஸ் கெஸ்டின்" (The Race Question) என்ற தலைப்பில் வெளிவந்த கட்டுரையை வரைவுச் சட்டமாகாக்கியவர்களுள் இவரும் ஒருவர்.
# ஹுமாயூன் கபீர்

## சொந்த வாழ்க்கை

இவருடைய மகள் லைலா கபீர் இந்திய அரசியல்வாதி ஜார்ஜ் பெர்னான்டஸ் -ஐ திருமணம் செய்து கொண்டார். இவருடைய உறவினர் அல்டாமஸ் கபீர் இந்தியாவின் 39-வது தலைமை நீதிபதியாவார். அவருடைய தங்கை மகள் சுக்லா கபீர் சின்கா கல்கத்தா உயர் நீதிமன்றத்தில் நீதிபதியாக இருக்கிறார். இவருடைய தம்பி ஜஹாங்கீர் கபீர் இந்தியாவில் உள்ள மேற்கு வங்காளத்தில் அரசியல்வாதியாக உள்ளார். 1930-ல் ஆக்ஸ்ஃபோர்டிலிருந்து திரும்பியவுடன் இந்துப் பெண்ணான சாந்திலதா தாஸ் குப்தாவை திருமணம் செய்தார். இந்நிகழ்வு சமுதாயத்தில் பொிய கலவரத்தை ஏற்படுத்தியது.
# தொலைதூர கல்வி குழுமம்

**தொலைதூரக் கல்விக் குழுமம் (டிஇபி)** என்பது இந்திரா காந்தி தேசியத் திறந்தவெளி பல்கலைக்கழகச் சட்டத்தின்(1985) கீழ், புது தில்லியில் உருவாக்கப்பட்டது. இந்த அமைப்பு, இந்திய திறந்தநிலைப் பல்கலைக்கழகம், நெடுந்தொலைவுக் கல்விமுறை போன்றவற்றை மேம்படுத்துவதும், ஒருங்கிணைப்பதும் ஆகும். மேலும் அதன் செந்தரங்களை வரையறுக்கும் பொறுப்பும் இதனிடம் உள்ளது. இது முந்தைய திறந்தநிலை பயிவுக்கும் திறந்தநிலைக் கல்விக்கும் பொருப்பு வகித்த நெடுந்தொலைவுக் கல்வி மன்றத்துக்குப் (டிஇசி) பதிலாக 2012 இல் அமைக்கப்பட்டது.  
இந்தியாவில் திறந்தவெளி பல்கலைக்கழகம், தொலைதூர கல்வி முறைகளை நாட்டிலுள்ள கல்வி முறையின் மேம்பாட்டிற்காகவும் கற்பித்தல், மதிப்பீடு. ஆராய்ச்சி போன்றவற்றின் செந்தரங்களை வரையறுக்கவும், ஒருங்கிணைக்கவும் தொலைதூர கல்விக் குழுமம் தகுதி வாய்ந்ததாக இருப்பதால் பல்கலைக்கழகம் சரியான நடவடிக்கைகள் மூலம்கடமையாற்றுவதற்கு இது துணைப் புரிகிறது. இத்தகைய அமைப்புகளில்; பல்கலைக் கழகத்தின் அண்மைய அறிவியல் அறிவையும் புதிய கல்வி தொழில்நுட்பத்தையும் முழுமையாகப் பயன்படுத்துவதன் வழியாகவும், தற்போதுள்ள பல்கலைக்கழகங்களுக்கிடையேயான ஒத்துழைப்பும் அதிக நெகிழ்வுத்தன்மையும், பன்முகத்தன்மையும், எளிதில் அணுகுத்தக்கதன்மையும், எளிதில் நகரும் தன்மையும் கண்டுபிடிப்புகளைப் பல்கலைக்கழக மட்டத்தில் ஊக்குவிக்கும் வகையிலும் இதுபணிபுரிகிறது.பல்கலைக்கழகச் சட்டத்தின் 16 ஆம் பிரிவின் கீழ் பல்கலைக்கழகத்தின் அதிகாரத்தின் தொலைதூர கல்வி மன்றம் ஒன்றை நிறுவ வேண்டியது தேவையும் கட்டாயமும் இன்றியமையாததாகக் கருதப்படுகிறது.இந்தியாவில்தொலைதூர கல்வி மன்றம் (டிஇசி) என்பது நாட்டின் திறந்த, தொலைதூர கற்றல் அமைப்பின் உயா்ந்த அமைப்பாகும். இது இந்திரா காந்தி திறந்தவெளி பல்கலைகழக 28 வது சட்டத்தின்கீழ், திறந்த பல்கலைக்கழகம், தொலைதூரக் கல்விமுறை அமைப்பின் உச்சநீதி மன்றமாக செயல்படுவதற்கு இது அதிகாரம் அளிக்கிறது. திறந்த பல்கலைக்கழகம், தொலைதூரக் கல்விமுறை அமைப்பின் தரநிலைகளின் மேம்பாடு, ஒருங்கிணைப்பு மற்றும் பராமரிப்பு ஆகியவற்றிற்கு இது பொறுப்பாகும். இந்திரா காந்தி திறந்தவெளி பல்கலைகழகத்தின் துணை அதிபர் தொலைதூரக் கல்வி மன்றத்தின் முற்றதிகாரம் வாய்ந்த அதிகாரியாவார்.
ஜூன் 2013, பல்கலைக்கழக நல்கைக் குழு தொலைதூரக் கல்வி மன்றத்தைத எடுத்துக் கொண்டது. இந்தியாவில் தொலைதூர கல்வித் திட்டங்களை மேலாளும் பொறுப்பை தொலைநோக்கு கல்விப் பணியகத்தை நிறுவி அதன்வழி செயல்படுத்தியது.ப.ந.ஆ நிறுவனங்களுக்கு நிரல் வாரியாக ஒப்புதல் பெறும் முன்மொழிவுகளை ஆய்வு செய்ய ஒரு குழுவை அமைத்துள்ளது.
# கி. ஆ. பெ. விசுவநாதம் அரசு மருத்துவக் கல்லூரி

**கி. ஆ. பெ. விசுவநாதம் அரசு மருத்துவக் கல்லூரி** (*K.A.P. Viswanatham Government Medical College*) என்பது தமிழ்நாடு மாநில அரசால் நடத்தப்படும் ஒரு மருத்துவக் கல்லூரி ஆகும். இது இந்தியாவின் தேசிய மருத்துவ ஆணையத்தால் அங்கீகரிக்கப்பட்டுள்ளது. இம்மருத்துவக் கல்லூரி தமிழ்நாட்டில் உள்ள திருச்சிராப்பள்ளி நகரில் மத்தியப் பேருந்து நிலையம் அருகில் அமைந்துள்ளது. 2010ஆம் ஆண்டில் கல்லூரி மாணவர்களிடையேயான சேர்க்கைத் தேர்வில் இக்கல்லூரி மூன்றாவது இடத்தைப் பெற்றது.
# கி. ஆ. பெ. விசுவநாதம் அரசு மருத்துவக் கல்லூரி

## அங்கீகாரமும் இணைப்பும்

கி. ஆ. பெ. விசுவநாதம் அரசு மருத்துவக் கல்லூரி அரசு மருத்துவக் கல்லூரி தமிழ்நாடு டாக்டர் எம்.ஜி.ஆர். மருத்துவ பல்கலைக்கழகத்துடன் இணைக்கப்பட்டுள்ளது. மகாத்மா காந்தி நினைவு அரசு மருத்துவமனை (முன்னர் அண்ணல் காந்தி நினைவு அரசு மருத்துவமனை என அழைக்கப்பட்டது) கல்லூரிக்கு அருகில் அமைந்துள்ள இக்கல்லூரி மருத்துவமனையாகும்.
# கி. ஆ. பெ. விசுவநாதம் அரசு மருத்துவக் கல்லூரி

## வசதிகள்

இக்கல்லூரியில் 30க்கும் மேற்பட்ட துறைகள் உள்ளன. கல்லூரி வளாகத்தில் மூன்று மாணவர்களுக்கான விடுதிகளும் இரண்டு மாணவியர் விடுதிகளும் உள்ளன. இக்கல்லூரியில் சுமார் 750 பேர் அமரும் வகையில் கலையரங்கம் ஒன்றினைக் கொண்டிருக்கிறது. 150க்கும் மேற்பட்ட இருக்கைகள் கொண்ட நான்கு விரிவுரை அரங்குகள் உள்ளன. 7,000 புத்தகங்கள் மற்றும் தேசிய மற்றும் பன்னாட்டு ஆய்விதழ்கள் கொண்ட மத்திய நூலகம் வளாகத்தில் அமைந்துள்ளது. இரண்டு வாசிப்பு அரங்குகள் கொண்ட இதில், ஒன்று முதுநிலை பட்டதாரிகளுக்கும், மற்றொன்று பேராசிரியர்களுக்கும் உள்ளது. உட்புற மற்றும் வெளிப்புற விளையாட்டு வசதிகளும் உள்ளன. இதில் ஒரு உடற்பயிற்சிக்கூடம், கூடைப்பந்து மைதானம், இறகுப் பந்து மைதானம், இறகுப் பந்தாட்ட மைதானம் மற்றும் இரண்டு கைப்பந்து மைதானங்கள் உள்ளன. வட்டப் பந்து, தூக்கு பந்து, மட்டைப் பந்து, கால் பந்து ஆகியவற்றை விளையாடும் வசதியும் அமைந்துள்ளன.
# கி. ஆ. பெ. விசுவநாதம் அரசு மருத்துவக் கல்லூரி

## வழங்கப்படும் படிப்புகள்

### இளங்கலை மருத்துவம்

- 2013 முதல் ஆண்டுக்கு 150 இடங்களுடன் இளநிலை மருத்துவம் மற்றும் அறுவையியல் (5 மற்றும் அரை ஆண்டுகள் காலம்).
# கி. ஆ. பெ. விசுவநாதம் அரசு மருத்துவக் கல்லூரி

## வழங்கப்படும் படிப்புகள்

### முதுநிலை மருத்துவ படிப்புகள்

- கால அளவு 3 ஆண்டுகள்
1. எம். டி பொது மருத்துவம் (ஆண்டுக்கு 14 இடங்கள்)
1. எம். டி மயக்கவியல் (ஆண்டு 13 இடங்கள்)
1. எம். டி உயிர் வேதியியல் (ஆண்டுக்கு 05 இடங்கள்)
1. எம். டி குழந்தை மருத்துவம் (ஆண்டுக்கு 09 இடங்கள்)
1. எம். டி உளநோய் மருத்துவம் (ஆண்டுக்கு 04 இடங்கள்)
1. எம். டி நோயியல் (ஆண்டுக்கு 06 இடங்கள்)
1. எம். டி நுண்ணுயிரியல் (ஆண்டுக்கு 03 இடங்கள்)
1. எம். டி சட்ட மருத்துவம் (03 இடங்கள்/ஆண்டு)
1. எம். டி உடற்கூறியல் (03 இடங்கள்/ஆண்டு)
1. எம். எஸ். பொது அறுவை சிகிச்சை (ஆண்டுக்கு 16 இடங்கள்)
1. எம். எஸ். மகப்பேறியல் மற்றும் பெண்ணோயியல் (ஆண்டுக்கு 09 இடங்கள்)
1. எம். எஸ். முடவியல் (ஆண்டுக்கு 05 இடங்கள்)
1. எம். எஸ். கண் மருத்துவம் (02 இடங்கள்/ஆண்டு)
1. எம். எஸ். காது மூக்கு தொண்டை மருத்துவம் (02 இடங்கள்/ஆண்டு)
1. எம். டி. அவசர சிகிச்சை மருத்துவம் (05 இடங்கள்/ ஆண்டு)
# கி. ஆ. பெ. விசுவநாதம் அரசு மருத்துவக் கல்லூரி

## வழங்கப்படும் படிப்புகள்

### சிறப்புப் பாடங்கள்

- பட்டம் படிப்புகள் (கால அளவு 3 ஆண்டுகள்)
1. டி.எம் இதயவியல் (02 இடங்கள்/ஆண்டு)
1. டி.எம் நரம்பியல் (02 இடங்கள்/ஆண்டு)
1. எம்.சி.ஹெச் நரம்பியல் அறுவை சிகிச்சை (02 இடங்கள்/ஆண்டு)
# கி. ஆ. பெ. விசுவநாதம் அரசு மருத்துவக் கல்லூரி

## வழங்கப்படும் படிப்புகள்

### பட்டயப் படிப்புகள்

- செவிலியர் (ஆறு மாத பயிற்சி உட்பட மூன்றரை ஆண்டுகள்)
- மருத்துவ ஆய்வக தொழில்நுட்பம் (இரண்டு ஆண்டுகள்)
# கி. ஆ. பெ. விசுவநாதம் அரசு மருத்துவக் கல்லூரி

## வழங்கப்படும் படிப்புகள்

### தொழில்நுட்ப படிப்புகள்

- அறுவைசிகிச்சை அரங்க உதவியாளர் (1 வருடம்)
- மயக்க மருந்து தொழில்நுட்ப உதவியாளர்(1 வருடம்)
- எலும்பியல் தொழில்நுட்ப உதவியாளர் (1 வருடம்)
- அவசர சிகிச்சை தொழில்நுட்ப உதவியாளர்(1 வருடம்)
- சுவாச சிகிச்சை தொழில்நுட்ப உதவியாளர் (1 வருடம்)
- கதிரியக்க உதவியாளர் சான்றிதழ் (1 வருடம்)
# கி. ஆ. பெ. விசுவநாதம் அரசு மருத்துவக் கல்லூரி

## வழங்கப்படும் படிப்புகள்

### பிற படிப்புகள்

- செவிலிய உதவியாளர் (1 வருடம்)
# கி. ஆ. பெ. விசுவநாதம் அரசு மருத்துவக் கல்லூரி

## வகுப்புகள் மற்றும் நுழைவு ஆண்டுகள்

எம்.பி.பி.எஸ் மாணவர்களின் ஒவ்வொரு வகுப்பும் மருத்துவப் பள்ளியில் நுழைந்த ஆண்டைக் குறிக்கும் ஒரு (அதிகாரப்பூர்வமற்ற) பெயரை தனக்கு ஒதுக்கியுள்ளது.  
சமீபத்திய தொகுதிகள்
- 2009 - செடிசியன்ஸ்
- 2010 - கிரெனோவியாண்ட்ஸ்
- 2011 - ராபரைட்ஸ் ஒன்ஸ்
- 2012 - இன்காண்டோ டெசெர்னோஸ்
- 2013 - வால்டெரியன்ஸ்
- 2014 - டெஸ்பெராடோ சாண்டியன்ஸ்
- 2015 - ஆஸ்பிரோ ட்ரிடன்ஸ்
- 2016 - ஜெஹஸ்டியன்ஸ்
- 2017 - ஸ்பிலோக்ளாஸ்டர்ஸ்
- 2018 - லிவென்ட்ரான்ஸ்
- 2019 - யெக்சார்டியன்ஸ்
- 2020 - கால்வேரியன்ஸ்
- 2021 - வைவேர்ன்ஸ்
- 2022 - இன்ஃபிஸிட்ரான்ஸ்
- 2023 - ஜெகார்டியன்ஸ்
# கி. ஆ. பெ. விசுவநாதம் அரசு மருத்துவக் கல்லூரி

## இணைக்கப்பட்டுள்ள நிறுவனங்கள்

- இராஜாஜி அரசு காசநோய் மருத்துவமனை, திருச்சி
- மகாத்மா காந்தி நினைவு அரசு மருத்துவமனை
# புறணி (தாவரவியல்)

தாவரத் தண்டு:  
1. அகணி  
2. காழ்  
3. காழ் I  
4. உரியம் I  
5. அடியிழையம் (தாவரத்தோல் நார்)  
6. புறணி  
7. மேற்தோல்]]  
புறணியானது தாவரப் பகுதிகளான வேர், தண்டு, இலை ஆகியவற்றின் உட்புறத்தில் புறத்தோலுக்கும் (எபிடெர்மிஸ்) அகத்தோலுக்கும் (எண்டோடெர்மிஸ்) இடைப்பட்ட பகுதியாகும். புறணி செல்களின் முக்கிய பணி சேமித்தல் ஆகும்.  
வேரில் புறணியானது மெல்லிய செல் சுவரையும், செல் இடைவெளிகளையும் கொண்ட பாரன்கைமா செல்களை மட்டும் கொண்டுள்ளது. இங்கு வாயுப் பரிமாற்றம் எளிதாக நிகழ்கிறது. இச் செல்களில் உணவுப் பொருள்கள் சேமிக்கப்பட்டுள்ளன. இச் செல்கள் முட்டை வடிவத்திலோ அல்லது கோள வடிவத்திலோ காணப்படும். செல்களிடையே ஏற்படும் அழுத்தத்தின் காரணமாக இச் செல்கள் பல கோண வடிவத்தில் காணப்படும். இச் செல்களில் பசுங்கணிகங்கள் காணப்படுவதில்லை. ஸ்டார்ச் துகள்கள் சேமிக்கப்பட்டுள்ளன. இச் செல்களில் லுயூக்கோபிளாஸ்ட்கள் காணப்படுகின்றன.  
தாவரத் தண்டின் புறணியானது புறத்தோலுக்கு (எபிடெர்மிஸ்) உட்புறமாக காணப்படுகிறது. இங்கு புறத்தோலானது மூன்று பகுதிகளாக வேறுபட்டுள்ளது. புறத்தோலுக்கு உள்பக்கமாக ஒரு சில அடுக்கு கோலென்கைமா செல்களான பகுதி காணப்படுகிறது. இது ஹைப்போடெர்மிஸ் அல்லது புறத்தோலடித்தோல் எனப்படும். இது தண்டிற்கு உறுதியினைத் தருகிறது. இச்செல்கள் உயிருள்ளவை. இச்செல் சுவர்கள் மூலையில் தடிப்புற்று காணப்படுகின்றன. ஹைப்போடெர்மிஸ் உட்புறமாக ஒரு சில அடுக்கு குளோரேன்கைமா செல்களால் ஆன பகுதி காணப்படுகிறது. இப்பகுதி ஒளிசெயற்கையை மேற்கொள்கிறது. சில ரெசின் குழாய்களும் காணப்படுகிறது. புறணியின் கடைசி அடுக்கு அகத்தோலாகும்.
# மீமிசல்

**மீமிசல்** (** Mimisal **) தமிழ்நாட்டின், புதுக்கோட்டை மாவட்டத்தின் ஆலங்குடி வட்டத்தில் உள்ள ஆவுடையார்கோயில் ஊராட்சி ஒன்றியத்தில் அமைந்த மீமிசல் ஊராட்சி கடற்கரை கிராமம் ஆகும்.  
வங்காள விரிகுடா கடற்கரையில் கிழக்கு கடற்கரை சாலையில் அமைந்த மீமிசல் கிராமத்தின் தெற்கே மணமேல்குடி, சுந்தரபாண்டியன்பட்டினம், ஓரியூர், வட்டானம், பாசிப்பட்டினம், தொண்டி, நம்புதாளை, திருவெற்றியூர் போன்ற கடற்கரை கிராமங்கள் உள்ளது.
# மீமிசல்

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின்படி, மீமிசல் கிராமத்தின் மொத்த மக்கள் தொகை 2793 ஆகும்.
# மீமிசல்

## வழிபாட்டுத் தலங்கள்

- மீமிசல் வீரஅனுமார் கோயில்
- மீமிசல் கல்யாணராமசாமி கோயில்
- மீமிசல் வீற்றிருந்தபெருமாள் கோயில்
# மீமிசல்

## பண்டைய வணிகத் தொடர்புகள்

மீமிசல் கிராமத்தின் அருகில் உள்ள கருக்காகுறிச்சியில் 500-க்கும் மேற்பட்ட ரோமானிய அரசர்களின் தங்க, வெள்ளி நாணயங்கள் கண்டெடுக்கப்பட்டுள்ளதால், இப்பகுதி ரோமானியர்களுடன் வணிகத்தொடர்பு கொண்டிருந்ததை உறுதிப்படுத்துகிறது
# மீமிசல்

## இதனையும் காண்க

- மீமிசல் ஊராட்சி
# சோதி விண்மீன்

**சோதி விண்மீன்** என்பது வட வானக்கோளத்தில் உள்ள லைரா விண்மீன் குழுவில் அமைந்துள்ள ஆல்பா லைரா விண்மீனாகும். இதன் வல ஏற்றம் 18 மணி 36 நிமிடம்; நடுவரை விலக்கம் +38°.46; இது வானத்தில் தோன்றும் ஒளிமிக்க வின்மீன்களில் நான்காம் விண்மீன். இதன் பார்வை அல்லது தோற்றப் பொலிவுப் பருமை 0.14. இதன் ஒளிர்மை 0.5.
சோதி விண்மீன் சூரியனிலிருந்து 27 ஒளியாண்டுகள் தொலைவில் அமைந்துள்ளது. இது A நிறமாலை வகையைச் சார்ந்ததாகும். ஐந்தாம் ஒளிர்மை வகையைச் சார்ந்தது, சூரியனின் பொருண்மையைப் போல் மூன்று மடங்கு பொருண்மையுடையது. நீலம் கலந்த வெண்ணிறமுடையது. இதன் ஒளி சூரியனின் ஒளியைப் போல் 50 மடங்கு மிகுதி. இதன் விட்டம் 32 x 10 6 கி.மீ . புறப்பரப்பு வெப்பம் சூரியனின் வெப்பத்தைவிட இரு மடங்கானது. புவியின் சம இரவுப் புள்ளிகளின் தலையாட்டம் காரணமாக இவ்விண்மீன் 14000 ஆண்டுகளில் புவியின் துருவ விண்மீனாகத் தோன்றும் எனக் கருதப்படுகிறது.
# ஜான் இம்ரே

**ஜான் இம்ரே** (*John Imray*) (11 சனவரி 1811 - 22 ஆகத்து 1880) என்பவர் இசுக்கொட்லாந்து நாட்டைச் சேர்ந்த மருத்துவரும், சட்டமன்ற உறுப்பினரும், வேளாண்மை செய்பவரும், தாவரவியலாளரும் ஆவார்.
# ஜான் இம்ரே

## வாழ்க்கை

1811 ஜனவரி 11 அன்று இசுக்கொட்லாந்தின் அங்கஸ், கிரேக் நகரில் ஜேம்ஸ் இம்ரே மற்றும் மேரி கீத் போர்டியஸ் ஆகியோருக்கு மகனாகப் பிறந்தார். 1831 இல் எடின்பரோவில் உள்ள அரச கழக கல்லூரியில் மருத்துவப்பட்டம் பெற்றார். அடுத்த ஆண்டு டொமினிக்காவுக்குச் சென்று அங்கு ஏற்கனவே மருத்துவச் சேவை புரிந்து வந்த தனது அண்ணன் கீத்துடன் சேர்ந்தார். "திறமை மற்றும் கடின உழைப்பால், இம்ரே விரைவில் டொமினிக்காவில் முன்னணி மருத்துவரானார்". மேலும் தனது வாழ்க்கை முழுவதும் அப்படியே இருந்தார்.
# ஜான் இம்ரே

## மருத்துவப்பணிகள்

இம்ரே தனது மருத்துவத் திறனை தாவரவியலாளரின் திறமையுடன் இணைக்க முடிந்தது. உதாரணமாக, 1848 ஆம் ஆண்டில் டொமினிக்கா தீவில் உள்ள எண்டெமிக் காய்ச்சலின் குணாதிசயங்கள் பற்றிய அவதானிப்புகளை வெளியிட்டார். இவர் சிகிச்சை செய்த பல நோயாளிகளின் விரிவான தினசரி கணக்கினை தெளிவுடன் எழுதினார். வழக்கமான சிகிச்சையானது கலோமெல், குயினின் மற்றும் கற்பூரத்தின் பல்வேறு சேர்க்கைகளைக் கொண்டு மலமிளக்கி தயாரிப்பது இதில் அடங்கும்.  
1862 இல் இம்ரே டொமினிகா தீவின் பயனுள்ள மரங்கள் என்ற நூலையும் வெளியிட்டார். ஏறக்குறைய 50 ஆண்டுகளாக கியூ, அரச கழக தாவரவியல் பூங்காவின் இயக்குநர்களான சர் [[வில்லியம் ஹூக்கர் மற்றும் அவரது மகன் ஆகியோருடன் தொடர்பில் இருந்தார். இவரது நினைவாக பல தாவரங்களுக்கு இவரது பெயரிடப்பட்டன. மேலும், டொமினிக்காவில் விவசாய கொள்கை மேம்பாடு, மற்றும் சுகாதாரம் வளர்ச்சியடைய கருவியாக இருந்தார்.
# ஜான் இம்ரே

## இறப்பு

ஜான் இம்ரே திருமணம் செய்து கொள்ளவில்லை. 22 ஆகஸ்ட் 1880 அன்று செயின்ட் அரோமென்ட்டில் உள்ள தனது வீட்டில் வயிற்றுப்போக்கால் இறந்தார்.
# ஹனசோனோ, சைதாமா

Hanazono (花園 町 Hanazono-machi) ஜப்பான், சைதாமா மாகாணத்தில் உள்ள ஓசாடோ மாவட்டத்தில் அமைந்துள்ளது.  
2004 ஆம் ஆண்டளவில், இந்த நகரம் 12,740 என மதிப்பிடப்பட்டுள்ளது, சதுர கிலோ மீட்டருக்கு 805.31 நபர்கள் அடர்த்தி. மொத்த பரப்பளவு 15.82 கி.மீ.².  
ஜனவரி 1, 2006 இல், ஹனாசோனோ, கவாமோடோ மற்றும் ஒகபே ஆகிய நகரங்களுடன் (ஓசாடோ மாவட்டத்தில் இருந்து), விரிவாக்கப்பட்ட நகரமான புகாயாவில் இணைக்கப்பட்டது.
# உளப்பிணியர்

**உளப்பிணியர்** (*psychopathy*) என்பவர் உளவியல்ரீதியாக ஆளுமைக் கோளாறு கொண்டவர் எனவும் வரையறுக்கப்படுகிறது. இது தொடர்ந்த சீர்குலைந்த நடத்தை, பலவீனமான உணர்ச்சி மற்றும் இரக்கம் மற்றும் தைரியமான, தடுக்கப்படாத, தன்னுணர்வு மேலோங்கிய நிலை ஆகிய பண்புகளால் விவரிக்கப்படுகிறது. இது சமூகத்தினரோடு முரண்பட்ட நடத்தை கொண்டவரின் பண்புகளோடும் ஒத்துப்போகிறது. உளப்பிணியர் என்பதற்கான வரையறை தொடர்பாக பல்வேறு கருத்துருக்கள் உளவியல் வரலாறு முழுவதும் பயன்படுத்தப்பட்டு வருகின்றன. இவை ஒன்றோடு ஒன்று பொருந்திப்போகலாம். இந்த கருத்தாக்கங்கள் சில நேரங்களில் ஒன்றுக்கொன்று முரண்பட்டும் இருக்கலாம்.
# எர்லிங் பிராண்ட்நெஸ்

எர்லிங் பிராண்ட்னெஸ் (மார்ச் 20, 1945 இல் ஃபெல்டலில் பிறந்தார்) தொழிற்கட்சியின் ஒரு நோர்வே அரசியல்வாதி ஆவார்.  
அவர் 1993-1997 மற்றும் 1997-2001 வரையிலான காலப்பகுதியில் ஹெட்மார்க் இருந்து நோர்வே பாராளுமன்றத்தில் துணை பிரதிநிதி பணியாற்றினார். 2000 முதல் 2001 வரை அவர் ஒரு வழக்கமான பிரதிநிதியாக இருந்தார், இது சில்வியா ப்ரூஸ்டாத்திற்கு முதல் அமைச்சரவை ஸ்டாலன்பேர்க்கிற்கு நியமிக்கப்பட்டது.  
பிராண்டன்ஸ் 1987 முதல் 1999 வரை ஃபோல்டால் நகராட்சி சபை மேயராக இருந்தார். 1983-1987 காலத்தில் அவர் ஹெட்மார்க் கவுண்டி கவுன்சில் உறுப்பினராக இருந்தார்.
# கோட்டம் (புள்ளியியல்)

**கோட்டம்** (Skewness) என்பது நிகழ்தகவு கோட்பாடு மற்றும் புள்ளியியலில், மெய் மதிப்புறு சமவாய்ப்பு மாறி ஒன்றின் சராசரியைப் பொறுத்து நிகழ்தகவுப் பரவலொன்றில் ஏற்பட்டுள்ள சமச்சீரற்ற தன்மையின் அளவையாகும். கோட்டத்தின் மதிப்பானது, மிகை மதிப்பாகவோ அல்லது எதிர் மதிப்பாகவோ அல்லது வரையறுக்கப்படாததாகவோ இருக்கலாம்.  
கோட்டம் இரண்டு வகைப்படும். அவைகளாவன  
1. நேர்கணியக் கோட்டம்
2. எதிர்கணியக் கோட்டம்
# கே. ஆர். மீரா

**கே. ஆர். மீரா** (பிறப்பு 19 பிப்ரவரி 1970) என்பவர் புகழ் பெற்ற மலையாள எழுத்தாளர் ஆவார். இவர் எழுதிய ’ஆவே மரிய’ என்ற மலையாளச் சிறுகதை 2009-ஆம் ஆண்டு ’கேரள சாகித்ய அகாதமி விருது’ பெற்றது.. நான்கு சின்னத்திரை தொடர்களுக்குத் திரைக்கதை எழுதியுள்ள கே. ஆர். மீரா தேசிய விருது பெற்ற ’ஒரே கடல்’ என்ற திரைப்படத்திற்கும் திரைக்கதை எழுதியுள்ளார்.
# கே. ஆர். மீரா

## வாழ்க்கைக் குறிப்பு

கே. ஆர். மீரா 1970-ஆம் ஆண்டு பிப்ரவரி மாதம் 19-ம் தேதி கேரளாவின் கொல்லம் மாவட்டத்திலுள்ள சாஸ்தாம்கோட்டை என்னும் ஊரில் பிறந்தார். இவருடைய பெற்றோா் இராமச்சந்திரன் பிள்ளை மற்றும் அம்ரிதா குமாரி ஆவர். தமிழ்நாட்டில் திண்டுக்கல், காந்தி கிராமக் கல்லூரியில் தகவல்தெடா்பு ஆங்கிலத்தில் முதுகலை பட்டம் பெற்றார். மலையாள மனோரமாவில் ஊடகவியலாளராகப் பணியாற்றி வந்த கே.ஆர். மீரா, பிறகு எழுத்தில் கூடுதல் கவனம் செலுத்துவதற்காக அந்த பதவியைப் பணித்துறப்பு செய்தார்.  
இவர் 2001 ஆம் ஆண்டில் புனைகதை எழுதுவதத் தொடங்கினார். 2002 ஆம் ஆண்டில் வெளியான இவரது சிறுகதைகள் சிறுகதை தொகுப்பாக "ஆர்மாயு நாரராம்பு" என்ற தலைப்பில் வெளியிடப்பட்டது. அப்போதிலிருந்து இவர் சிறுகதைகள், ஐந்து புதினங்கள் மற்றும் இரண்டு குழந்தைகளுக்கான புத்தகங்களை வெளியிட்டுள்ளார். இவருடைய ஆரம்ப கால புதினங்களில் மராட்டியம் மருண் மருண் நன், மீரா சாதுவு, நெத்ரோன்மலன், யாதசீனி சுவிஷேஷம் ஆகியவை அடங்கும். இவரது புதினமான "ஆராச்சார்" (2012) மலையாள மொழியின் சிறந்த இலக்கிய படைப்புகளில் ஒன்றாக கருதப்படுகிறது. ஜே. தேவிகா என்பவர் அதை "தி ஹாங் வோமன்" என்ற தலைப்பில் ஆங்கில மொழியில் மொழிபெயர்த்தாா். இப்புதினமானது 38000 பிரதிகளை (ஜனவரி 2015 வரை) விற்றுள்ளது. முதன்முதலாக "மாத்யம் வீக்லி" பத்திரிகையில் தொடராக வெளியிடப்பட்டது, 2012 இல் டி.சி. புக்ஸ் அதை புத்தகமாக வெளியிட்டது. நான்கு தொலைக்காட்சித் தொடா்களுக்கு திரைக்கதை எழுதியுள்ளார். "ஓரே கடல்"என்ற படத்துக்கு திரைக்கதை எழுதியுள்ளார். இதற்கு தேசிய திரைப்பட விருதை பெற்றாா். மீரா தனது கணவர் எம்.எஸ்.எஸ் உடன் கோட்டையத்தில் வசிக்கின்றாா். இவரது கணவா் மலையாள மனோரமாவில் பத்திரிகையாளராக பணிபுரிகிறார். அவர்களது ஒரே மகள் ஸ்ருதி ஆவார்.  
இவரது சிறுகதைகளுள் பல தமிழில் கே. வி. ஷைலஜா என்பவரால் மொழிபெயர்க்கப்பட்டு வம்சி புக்ஸ் நிறுவனத்தாரால் வெளியிடப்பட்டுள்ளது..  
தென்னிந்திய மொழிகளில் சமகால எழுத்தாளர்களின் சிறுகதைகள் இடம்பெற்ற தொகுப்பில் இவர்
எழுதிய ** சிறுகதை இடம்பெற்றுள்ளது.
# கே. ஆர். மீரா

## விருதுகள்

- கேரள சாகித்ய அகாதமி விருது (2013)
- அங்கணம் விருது
- லலிதாம்பிகா அந்தர்ஜனம் விருது
- பி.யூ.சி.எல். விருது
- சொவ்வர பரமேசுவரன் விருது
- ஒட்டக்குழல் விருது (2013)
- வயலார் விருது (2014)
- கேந்திர சாஹிதி அகாடமி விருது (2015)
# அர்டிசியா ரூஃபா

அர்டிசியா ரூஃபா ப்ரைமுலெசியா என்னும் குடும்பத்தில் ஒரு வகை தாவரமாகும். இது பனாமாவில் காணப்படுகிறது. அது வசிப்பிட ஸ்திரத்தன்மை இன்மையால் அச்சுறுத்தப்படப்படுகிறது.  
குறிப்புகள்  
மித்ரே, எம். 1998. அர்டிசியா ரூஃபா. 2006 IUCN ரெட் லிஸ்ட் ஆஃப் தி ட்ரெட்டென்ட் இனங்கள். 20 ஆகஸ்ட் 2007 இல் பதிவிறக்கப்பட்டது.
# தாவரங்களில் மெக்னீசியம் குறைபாடு

**தாவரங்களில் மெக்னீசியக் குறைபாடு** என்பது அதிக அமிலத்தன்மையுள்ள மிருதுவான மணற்பாங்கான மண்ணில் காணப்படக்கூடிய தாவரங்களில் அறியப்படும் ஒரு குறிப்பிடத்தகுந்த குறைபாடு ஆகும். தாவரங்களுக்கு மெக்னீசியம் ஒரு மிக முக்கியமான இன்றியமையாத ஊட்டப்பொருள். வழக்கமாக தாவரங்களின் வளர்ச்சிக்கு தேவையான மெக்னீசியம் 0.2-0.4% உலர்ந்த பொருளில் காணப்படுகிறது.  
மெக்னீசியம் தாவரங்களின் ஒளிச்சேர்க்கையில் மிக முக்கியப் பங்கு வகிக்கிறது. ஒளிச்சேர்க்கையின்போது பசுங்கணிகத்தில் காணப்படும் மைய அணுவாக மெக்னீசியம் செயல்படுகிறது. ஆகவே போதுமான அளவுக்கு மெக்னீசியம் இல்லை என்றால் பசுங்கணுகம் சிதைவடைந்து தாவரங்கள் அழுகத் தொடங்கிவிடுகின்றன. இலை நரம்புகளுக்கிடையே பச்சை நிறமாக தோன்றுவதற்குப் பதிலாக மஞ்சள் நிறமாக தோன்றக்கூடிய பசுங்கணிகக்குறைநோய், எனப்படக்கூடிய மெக்னீசியம் பற்றாக்குறை நோய் தாவரங்களுக்கு ஏற்படுகிறது. இவ்வாறு மெக்னீசியம் குறைவு தாவரங்களில் ஏற்படும்போது முதலில் பழைய இலைகளில் உள்ள பசுங்கணிகம் சிதைவடைந்து அது இளஞ்சிவப்பு நிறத்தை இளம் இலைகளுக்கும் கடத்துகிறது. இதனால் ஒளிச்சேர்க்கை நடைபெறுவது தடுக்கப்படுகிறது. எனவே முதலில் பழைய இலைகளில் உண்டாகும் பசுங்கணிகநோய் நிறமாற்றம் பிறகு படிப்படியாக இளம் இலைகளுக்குப் பரவுகிறது. மெக்னீசியம் பல முதன்மை வினையூக்கிகளுக்கு இயக்குவிப்பானாகவும் பயன்படுகிறது. எடுத்துகாட்டாக, ரிப்பூலஸ் பைப்பாஸ்பேட் கார்பாக்சிலேஸ் (RuBisCO) மற்றும் பாஸ்போஎனோல்பைருவேட் கார்பாக்சிலேஸ் (PEPC), ஆகிய இந்த இரு வினையூக்கிகள் கார்பன் நிலைநிறுத்தம் என்ற செயலுக்கும் காரணாமாக அமைகின்றன. இப்படியாக மெக்னீசியம் குறைபாடு தாவரங்களில் ஒளிச்சேர்க்கை குறைவதற்கும் வினையூக்கி செயல்பாடு குறைவதற்கும் காரணமாகின்றன. மேலும் மெக்னீசியம் ரிபோசோம் அமைப்பை உறுதிப்படுத்துவதிலும் முக்கியப் பங்காற்றுகிறது. இப்படியாக மெக்னீசியம் குறைபாடு ரிபோசோம்களில் பலபடியாக்கமகற்றல் செயலுக்கு காரணமாகின்றது. இது தாவரங்களில் முதிர்ச்சிக்கு முன்பான முதிர்ச்சி ஏற்பட செய்கிறது. நீண்ட மெக்னீசிய குறைபாட்டுக்குப் பிறகு நசிவு நிகழ்வுக்கும் காரணமாகின்றது. அதாவது, முதிர் இலைகள் உதிர்தலுக்கு காரணமாகவும் சிறிய அளவிலான பழங்களை மட்டும் உண்டாக்கவும் காரணமாகவும் அமைகிறது.  
பொதுவாக மெக்னீசியம் குறைபாடு சிங்க் மற்றும் குளோரின் குறைபாட்டுடன் குழப்பிக்கொள்ளப்படுகிறது. வைரசுகள், அல்லது இயற்கை வயதாவது போன்றவற்றுடன் ஒத்த அறிகுறிகள் காணப்படுகின்றன. 25 கிராம் எப்சம் உப்பு ஒரு லிட்டர் நீரில் கரைத்த கரைசல் அல்லது நொறுக்கப்பட்ட டோலோமிடிக் சுண்ணாம்பு ஆகியவற்றை மண்ணில் கலந்து இந்த மெக்னீசியம் குறைபாட்டினை நீக்கலாம். அதிகப்படியான மழைப் பொழிவினால் ஏற்படும் மெக்னீசியம் குறைபாட்டைச் சரிசெய்ய வீடுகளில் உண்டாகும் கழிவுகளிலிருந்து கூட்டு உரம் தயாரித்து மண்ணில் கலந்து மண்ணுக்குப் போதுமான மெக்னீசியம் சத்தினை ஈடுசெய்யலாம்.
# தாவரங்களில் மெக்னீசியம் குறைபாடு

## மனிதரில் மகனீசியக் குறைபாடு

**மனிதரில் மகனீசியக் குறைபாடு** *(Magnesium deficiency in humans)* என்பது உடலில் மகனீசியம் குறைந்த அளவில் உல்லபோது ஏற்படும் மின்பகுளி குலைவாகும்மிது பல்வேரு நோய்க்குறிகளை உருவாக்குகிறது. அறிகுறிகளில் நடுக்கம், தசைப்பிடிப்பு, பசியிழப்புஆளுமை மாற்றம், குறைவான ஒருங்கிணைதிறன் nystagmus ஆகியவை காணப்படும். புரோசுமைடு புரோட்டான் ஏற்புத் தடுப்பிகள் உட்பட்ட, அதிக எண்ணிக்கையில் மருந்துகளை எடுத்துக்கொண்டாலும் மகனீசியக் குறைநோய் உருவாகும். யல்பான மகனீசிய அளவு 0.6- 1.1&nbsp;mmol/L (1.46–2.68&nbsp;mg/dL) ஆகும். மகனீசியம் 0.6&nbsp;mmol/L (1.46&nbsp;mg/dL) அளவினும் குறையும்போது, மகனஈயக் குறைநோய் உருவாகும்.
# புரோட்டோபிளாசம்

**புரோட்டோபிளாசம்** (*Protoplasm*) (;) என்பது உயிரணுவின் உள் பொதிந்துள்ள உயிரணு மென்சவ்வினால்சூழப்பட்டுள்ள ஒரு வாழும் பகுதியாகும். இது ஒற்றைச்சர்க்கரைடுகள், அமினோ அமிலங்கள் போன்ற பல சிறு மூலக்கூறுகள் அல்லது அயனிகள் மற்றும் புரதங்கள் பாலிசாக்கரைடுகள், கொழுமியங்கள் போன்ற பெருமூலக்கூறுகள் ஆகியவற்றின் கலவை ஆகும்.  
சில அகராதிகளில், இது உயிரணுக்கணிகம் என்பதற்கான பொதுவான மாற்றாகக் கூறப்பட்டுள்ளது. (உதாரணம், மோல், 1846), ஆனால், வேறு சிலவற்றில் இது உட்கரு ஊன்மத்தையும் உள்ளடக்கியதாக உள்ளது. (எ.கா., இசுடிராசுபர்கர், 1882). சார்ப்பு (1921) என்பவரது கூற்றுப்படி, "பழைய பயன்பாட்டின்படி, புரோட்டோபிளாஸ்டின் கூடுதல்-உயிரணுப்பகுதி (உயிரணுச் சுவரைத் தவிர முழு உயிரணுவுமே) "புரோட்டோபிளாசம்" என்று அழைக்கப்பட்டது, ஆனால் உயிரணுக்கருவும் அதன் பரந்த பொருளில் புரோட்டோபிளாசம் அல்லது உயிருள்ள பொருளால் ஆனது. தற்போதைய நிலையில் பெறப்பட்ட கருத்தொற்றுமையின் அடிப்படையில் இசுடாசுபர்கரின் பதமான உயிரணுக்கணிகம் புரோட்டாபிளாசத்திற்கு அருஞ்சொற்பொருளாகத் தோன்றும் உட்கரு ஊன்மம் போன்றவற்றில் எதைப்பயன்படுத்துவது என்ற குழப்பத்தைத் தவிர்ப்பதே முக்கியமானதாக உள்ளது." இசுடிராசுபர்கரின் சைட்டோபிளாசம் குறித்த வரையறையானது கணிகங்கள் என்ற பதத்தை விட்டுக்கொடுத்துள்ளது.  
உட்கருவினைப் போலவே, புன்வெற்றிடம் என்பதை புரோட்டோபிளாசத்திற்குள் உள்ளடக்குவதா இல்லையா என்பது சர்ச்சைக்குரியதாகவே உள்ளது.
# வை. பொன்னம்பலனார்

**வைத்தியலிங்கம் கனகசபை** என்ற இயற்பெயர் கொண்ட "**தமிழ் மறவர்" வை. பொன்னம்பலனார்** (30 சனவரி 1904 - 2 திசம்பர் 1972) தமிழ்நாட்டைச் சேர்ந்த தமிழாசிரியர் மற்றும் தனித்தமிழ் அறிஞர் ஆவார்.
# வை. பொன்னம்பலனார்

## தொடக்க வாழ்க்கை

இன்றைய அரியலூர் மாவட்டம் உடையார்பாளையம் வட்டத்தில் உள்ள கீழமாளிகை என்னும் சிற்றூரில் பர்வதம்மாள்-வைத்தியலிங்கம் இணையருக்கு மகனாக 30 சனவரி 1904 அன்று பிறந்தார் பொன்னம்பலனார். இவருடன் பிறந்தவர்கள் நால்வர். தனித்தமிழ்ப் பற்றால் இவாின் இயற்பெயர் கனகசபை என்பதை "பொன்னம்பலம்" என மாற்றிக்கொண்டார்.
# வை. பொன்னம்பலனார்

## கல்வி

திண்ணைப் பள்ளிக்கூடத்தில் டொடக்கக் கல்வி பயின்றபின் திருவையாறு அரசர் கல்லூரியில் பயி்ன்றார். 1931-ல் புலவர் பட்டம் பெற்றார். தனித்தமிழ் இயக்கத் தந்தை மறைமலை அடிகளின் மகன் திருநாவுக்கரசரின் நட்பால் மறைமலையாரின் தொடர்பு ஏற்பட்டது.
# வை. பொன்னம்பலனார்

## ஆசிாியப்பணி

புலவர் பட்டம் பெற்ற பொன்னம்பலனார் 1932-ல் சேலம் மாவட்டம் வேலூரில் உள்ள கந்தசாமி கண்டார் அறக்கட்டளையைச் சார்ந்த உயர்நிலைப் பள்ளியில் தமிழாசிாியராகச் சேர்ந்தார். அப்பள்ளியில் 1947 வரை தமிழாசிாியராகப் பணியாற்றினார்.  
சேலம் நகராண்மை உயர்நிலைப்பள்ளியில் தமிழாசிாியராகப் பணியாற்றி போதுதான் "தமிழ்த்தேசியத்தந்தை" பெருஞ்சித்திரனார் இவரின் மாணவராக இருந்தார். பாவாணரின் தொடர்பும், பாரதிதாசனின் தொடர்பும் இவருக்கு ஏற்பட்டது. மக்கள் தொகைக் கணக்கெடுப்பின்போது அப்பணியில் அமர்த்தப்பட்ட இவர், பொதுமக்களின் வடமொழிப் பெயர்களைத் தமிழ்ப்படுத்தி எழுதுவதை வழக்கமாகக் கொண்டிருந்தமையால் ஆசிரியப் பணியிலிருந்து இடைநீக்கம் செய்யப்பட்டுப் பின் மீண்டும் அமர்த்தப்பட்டார்.  
1951-ல் திருச்சி மாவட்டத்தில் உள்ள முசிறி மாவட்ட மன்ற உயர்நிலைப் பள்ளியில் தமிழாசிாியராகப் பணியேற்றார். 1954 செந்துறை உயர்நிலைப்பள்ளியிலும், 1957-ல் இருந்து 1960 வரை அரவக்குறிச்சி உயர்நிலைப் பள்ளியில் பணியாற்றினார். பின்னர் பொன்பரப்பி உயர்நிலைப்பள்ளிக்கு மாற்றம் செய்யப்பட்டு இறுதியாக 1968-ல் தோகைமலை பள்ளியில் பணியாற்றி ஓய்வு பெற்றார்.
# வை. பொன்னம்பலனார்

## *தமிழ் மறவர்* பட்டம்

1957-இல் பொன்னம்பலனாாின் துணிவைப்பாராட்டி தந்தை பொியாரின் கரங்களால் *தமிழ் மறவர்* என்னும் பட்டத்தை வழங்க ஆவண செய்தது. இவ்விழாவில் பாவாணரும், பாவேந்தரும் முன்னிலை வகித்தனர். அன்றிலிருந்து *தமிழ் மறவர்* என்றால் பொன்னம்பலனாரைக் குறிக்கும் பட்டமாக அமைந்தது.
# வை. பொன்னம்பலனார்

## இறப்பு

பொன்னம்பலனார் 1972-ல் உடல்நலக் குறைவால் மருத்துவமனையில் சேர்க்கப்பட்டார். எனினும் மருத்துவம் பலனளிக்காமல் 2 திசம்பர் 1972 அன்று தன் 69-ஆம் அகவையில் காலமானார்.
# வை. பொன்னம்பலனார்

## வழிமரபினர்

இவருக்கு கொற்றி, பகுத்தறிவு (பி. 1944) ஆகிய மகள்கள் பிறந்தனர்.  
கொற்றி, சிவப்பிரகாசம் என்பாரைத் திருமணம் செய்தார்.  
சென்னை மாநிலக் கல்லூரியில் தாவரவியல் பேராசிரியராகப் பணியைத் தொடங்கிய *பகுத்தறிவு*, தமிழ்ப்பேராசிரியரான சாமி பிச்சைப்பிள்ளை (எ) அறவாணனைத் திருமணம் செய்தார். இறுதியாக 28 சூன் 2015 அன்று சென்னையில் காலமானார். இவ்விணையரின் மகன் அன்புநெடுமாறன், ஒன்றிணைந்த அரசகத்தின் (பிரித்தானியம்) தலைநகர் இலண்டனில் வாழ்கிறார்.
# வை. பொன்னம்பலனார்

## சான்று

- ஆய்வுக் கோவை 2005
# பூந்தமல்லி பெரிய பள்ளிவாசல்

**பெரிய பள்ளிவாசல்** அல்லது **பெரிய மசூதி** என்பது தமிழ்நாட்டின், சென்னை புறநகர் பகுதியான பூந்தமல்லியில் உள்ள ஒரு பள்ளிவாசல் ஆகும். கோல்கோண்டா சுல்தான்ஆட்சிகாலத்தில், கோல்கோண்டா அரசவையைச் சேர்தவரின் மகனானரஸ்டன்என்கிறஆஸ்டிராபாத்துல்ஃபிகார் ஆல் பெரியபள்ளிவாசல்கட்டப்பட்டது . தமிழ்நாட்டில் 1653 இல் முதன் முதலில் இந்தோ சரசனிக் பாணியில்கட்டப்பட்டபள்ளிவாசல் இது ஆகும். இந்தப் பள்ளிவாசல் முற்றிலும் யேல் சுன்னத்-வாள்-ஜமா'த் (**Ahle Sunnath Wal-Jamath**) கொள்கைகளைபின்பற்றியுள்ளது.
# காடு அனுமந்தர் கோவில் தாராபுரம்

**காடு அனுமந்தர் கோயில்** (Sri Kadu Hanumantharaya Swamy Temple) என்பது தமிழ்நாட்டின் தாராபுரத்தில் அனுமனுக்கு அர்ப்பணிக்கப்பட்டுள்ள ஓர் இந்துக் கோயிலாகும்.
# காடு அனுமந்தர் கோவில் தாராபுரம்

## விபரங்கள்

1460 முதல் 1530 வரை வாழ்ந்த அனுமார் பக்தரான சிறீவியாசராயர் என்பவர் இந்திய துணைக்கண்டத்தில் பல அனுமார் சிலைகளை நிர்மானித்தார் எனவும் இக்கோயிலின் சிலை அவரால் 89வதாக நிர்மானம் செய்யப்பட்டது என்று கூறபடுகிறது. காட்டு பிரதேசமாக விளங்கியதால் "காடு" என்னும் அடைமொழியுடன் கூறப்படுகிறது.
# காடு அனுமந்தர் கோவில் தாராபுரம்

## உருவச்சிலை

மூர்த்தி 7 அடி உயரம் 3 அடி அகலம் கொண்டதாகவும், இரு பாதங்கள் வடக்கு நோக்கியும், இடுப்பில் மணி சலங்கை கட்டப்பட்டும், வலது இடுப்பில் பிச்சுவா கத்தியும், கழுத்தில் சுதர்சன சாலகிராம மாலைகளும், இடது கை சௌகந்திகா மலர் ஏந்தியும் முகம் வடக்கு திசை நோக்கியும் வலது புறம் சக்கரம், இடது புறம் சங்கும் உள்ளவாறு அமைக்கப்பட்டுள்ளது. பின்புறத்திலுள்ள் வாலானது வலது கையைத் தொட்டு முகத்தை நோக்கி மேல்நோக்கிச் சென்று பின் கீழ்நோக்கி வந்து இடது கையை தொட்டு முடிவடைகிறது.
# காடு அனுமந்தர் கோவில் தாராபுரம்

## சிறீ இலட்சுமி நரசிம்மர் சந்நிதி

மூல மூர்த்தியாக அனுமன் விளங்கினாலும் பிரம்மோத்சவமாக நரசிம்மர் சன்னதியும் உள்ளது.
# காடு அனுமந்தர் கோவில் தாராபுரம்

## பிருந்தாவனங்கள்

- ஜெயதீர்த்தர், மூல பிருந்தாவனம் குல்பர்கா மாவட்டம் மல்கெடா எனும் ஊரில் உள்ளது .
- ராகவேந்திரர், துங்கபத்ரா ஆற்றங்கரையில் மந்திராலயம் என்னும் ஊரில் இருந்து கொண்டுவரப்பட்டது.
# காடு அனுமந்தர் கோவில் தாராபுரம்

## முக்கிய திருவிழாக்கள்

- அனுமன் ஜெயந்தி
- தேரோட்டம்
- நரசிம்ம ஜெயந்தி
- ராகவேந்திர ஆராதனை
- ஜெயதீர்த்தர் ஆராதனை
- மத்வாசாரியார் ஆராதனை
# காடு அனுமந்தர் கோவில் தாராபுரம்

## பூஜை முறை

மாத்வ சம்பிரதாயம்.
# குழி ஆடி

### பயன்கள்

- குழி ஆடிகள் கை விளக்குகள், தெரு விளக்குகள், வாகனங்களின் முகப்பு விளக்குகள் ஆகியவற்றில் செறிவு மிக்க இணைக் கதிர்களைப் பெறுவதற்கு பயன்படுகின்றன.
- முகத்தின் பெரிதாக்கப்பட்ட தோற்றத்தைக் காட்டும் சவரக் கண்ணாடியாகப் பயன்படுகிறது.
- பல் மருத்துவர்கள் நோயாளிகளின் பற்களின் உருபெருக்கப்பட்டத் தோற்றத்தைக் காண பயன்படுகின்றன.
- சூரிய அடுப்புகளில் ஒளியைக் குவித்து வெப்பத்தை உண்டாக்க குழி ஆடிகள் பயன்படுகின்றன.
# குழி ஆடி

## பார்வை நூல்

Fundamentals of optics by D. R. Khanna
# மதிப்பீடு

**மதிப்பீட்டு** என்பது ஒரு பொருள் தகுதி, மதிப்பு மற்றும் முக்கியத்துவம் ஆகியவற்றின் முறையான உறுதிப்பாடு ஆகும். தரநிலைகளின் தரத்தால் நிர்வகிக்கப்படும் அடிப்படைகளைப் பயன்படுத்தி முடிவெடுப்பதில் உதவுவதற்கு எந்தவொரு நோக்கத்திற்காகவும், திருத்தியமைக்கக்கூடிய கருத்துக்கணிப்பு / முன்மொழிவு அல்லது வேறு எந்த மாற்றீட்டையும் மதிப்பீடு செய்ய ஒரு அமைப்பு, திட்டம், அல்லது வேறு எந்த தலையீடு அல்லது முன்முயற்சியால் இது உதவ முடியும்; அல்லது முடிவடைந்த எந்தவொரு நடவடிக்கையையும் நோக்கம் மற்றும் குறிக்கோள்களைப் பொறுத்து சாதனை அல்லது மதிப்பின் அளவை உறுதிப்படுத்த உதவும். மதிப்பீடுகளின் முதன்மை நோக்கம், முன்னர் அல்லது ஏற்கனவே உள்ள முன்னெடுப்புகளைப் பற்றிய நுண்ணறிவுகளைப் பெறுவதற்கு கூடுதலாக, பிரதிபலிப்பை செயலாக்க மற்றும் எதிர்கால மாற்றத்தை அடையாளம் காண உதவுவதாகும்.  
கலை, குற்றவியல் நீதி, அஸ்திவாரங்கள், இலாப நோக்கற்ற நிறுவனங்கள், அரசு, சுகாதாரம், மற்றும் பிற மனித சேவைகள் உட்பட பல்வேறு பரந்த மனித நிறுவனங்களில் ஆர்வமுள்ளவர்களை மதிப்பீடு செய்வதற்கும் பெரும்பாலும் மதிப்பீடு பயன்படுகிறது. இது நீண்ட காலம் மற்றும் ஒரு காலத்தின் முடிவில் செய்யப்படுகிறது.
# பூஞ்சையியல் ஆய்வுகள்

***பூஞ்சையியல் ஆய்வுகள்*** (*Studies in Mycology*) என்பது ராயல் நெதர்லாந்து கலை மற்றும் அறிவியல் கழகம் சார்பாக எல்செவியர் வெளியிடும், துறைசார்ந்தவர்களால் விமர்சனத்திற்குடும் அனைவரால் பயன்படுத்தப்படும் பூஞ்சையியல் சார்ந்த ஆய்விதழ் ஆகும். இவ்விதழ் 1972ஆம் ஆண்டு தொடங்கப்பெற்றது. இதன் பதிப்பாசிரியராக ராபர்ட் ஏ. சாம்சன் செயல்பட்டார். இவ்விதழ் ஆண்டுக்கு மூன்று முறை வெளியிடப்படுகிறது.
# பூஞ்சையியல் ஆய்வுகள்

## குறியிடு மற்றும் சுருக்கம்

இவ்விதழின் குறிப்பீட்டு அறிக்கையின்படி மைக்காலஜி ஆய்வுகள் 2014இல் 13,250 தாக்கத்தை ஏற்படுத்தும் காரணியாக உள்ளது. இது பின்வரும் நூலகத்தின் தரவுத்தளங்களில் சுருக்கம் மற்றும் குறியீடாக உள்ளது.
- BIOSIS முன்னோட்டம்
- அறிவியல் மேற்கோள் குறியீடு
- Scopus
# பகாத்துகள்

கணிதத் தர்க்கத்தில், **பகாத்துகள்கள்** (*Indiscernibles*) என்பவை எந்தவொரு பண்போ அல்லது தொடர்பைக் கொண்டு வரையறுக்கப்பட்ட வாய்ப்பாட்டின் மூலம் வேறுபடுத்த முடியாத உறுப்புகள் ஆகும். வழக்கமாக முதல் வரிசையில் உள்ள வாய்பாடுகள் மட்டுமே எடுத்துக்கொள்ளப்படுகின்றன.
# பகாத்துகள்

## எடுத்துக்காட்டுகள்

*a*, *b*, மற்றும் *c* ஆகியவை வெவ்வேறானவையாகவும் {*a*, *b*, *c*} என்பது பகாத்துகள்களின் கணமாகவும் இருந்தால் ஒவ்வொரு ஈருறுப்பு வாய்ப்பாடு <math> \beta </math> க்கும்:
:<math> [ \beta (a, b) \land \beta (b, a) \land \beta (a, c) \land \beta (c, a) \land \beta (b, c) \land \beta (c, b) ] \lor [ \lnot \beta (a, b) \land \lnot \beta (b, a) \land \lnot \beta(a, c) \land \lnot \beta (c, a) \land \lnot \beta (b, c) \land \lnot \beta (c, b) ] \,.</math>
என்பது நமக்கு கிட்டும்.  
வரலாற்று ரீதியாக, பகாத்துகள்களின் முற்றொருமையானது, கோட்பிரீட் லைப்னிட்சின் சிந்தனையின் விதிகளில் ஒன்றாகும்.
# பகாத்துகள்

## சான்றாதாரம்

-
# கரூர் சந்திப்பு தொடருந்து நிலையம்

**கரூர் சந்திப்பு தொடருந்து நிலையம்** (*Karur Junction railway station*, நிலையக் குறியீடு:*KRR*) இந்தியாவின், தமிழ்நாட்டில், கரூர் மாவட்டத்தில் அமைந்துள்ள ஒரு தொடருந்து நிலையமாகும். இது தென்னக ரயில்வே மண்டலத்தின், சேலம் தொடருந்து கோட்டத்தின் கீழ் இந்த தொடருந்து நிலையம் அமைந்துள்ளது.